钦定古今图书集成/理学汇编/学行典/第031卷 > 理数钤〈离集上〉 > {{{2}}}
## 钦定古今图书集成/理学汇编/学行典/第031卷 > 理数钤〈离集上〉 > {{{2}}}

临川吴氏曰：王氏以元会运世数卦论人品之高下，
质性之美恶，原于阴阳五行之气数耳。故周子曰：“五
行一阴阳也，阳性刚，阴性柔。阳刚之善者为直、为断、
为严毅，为干固；恶者为猛、为隘、为强梁。”〈集遗为躁暴为酷虐为忿
戾为残忍为执拗为刻薄〉《阴柔》之善者，为慈，为顺，为㢲。恶者，“为懦
弱，为无断，为邪佞。”〈集遗为狡谲为奸险为谄谀为下流〉
又曰：“五行之生，各一其性。一六水，水性润德曰智邪
匪智也。二七火，火性燥德曰礼邪匪礼也。三八木，木
性温德曰仁邪匪仁也。四九金，金性寒德曰义邪匪
义也。五十土，土性厚德曰信邪匪信也；曰吉、曰平、曰
休、曰祥，得时地之正者善也；曰悔、曰吝、曰灾、曰咎、曰
凶”，值时位之偏者恶也。纯吉无凶，则气清质粹，上智
也。“为圣人，为君子，为善人。”吉多凶少，则清粹多，浊驳
少，中人也。凶多吉少，则浊驳多，清粹少，中人以下也。
凶逢吉化，则浊可变为清驳可为美也。纯凶无吉，则
浊驳之极，下愚之不移也。“为小人，为边裔，为禽兽。”盖
人所禀如此，而吉凶以之，斯一定之理也。然修之悖
之，则存乎其人而已。